C 452/52
BG
Официален вестник на Европейския съюз
29.11.2022 г.
3.5.
Специфични правила за рязане, настъргване, опаковане и др. на продукта, за който се отнася регистрираното наименование Тъй като продуктът със ЗНП „Ricotta di Bufala Campana“ е продукт без ферментация, подобно на останалите пресни млечни продукти без коричка, които са 100 % ядивни, а може би дори и повече от тях, той е особено изложен на риск от последващи замърсявания и разваляне поради увеличаване на броя на микробите от околната среда, които могат да влязат в контакт с повърхността на продукта по време на последния етап на отцеждане на сиренето „Рикота“.
Освен това, бидейки пресен, продуктът със ЗНП „Ricotta di Bufala Campana“ се характеризира с липса на зреене, поради което през срока му на годност трябва да се избягват всички явления, водещи до нарастване на микробното съдържание.
За да се избегнат рисковете от разваляне, е необходимо операцията по опаковане да се извършва в рамките на сертифицирания производствен обект.
Продуктът със ЗНП „Ricotta di Bufala Campana“ трябва да се опакова в хартия, в затворени пластмасови съдове, предназначени за контакт с храни, или в други опаковки, предназначени за контакт с храни, херметизирани чрез загряване или вакуум.
Когато продуктът се продава, за да бъде използван като съставка в други преработени хранителни продукти, се допускат опаковки с тегло до 40 kg. 3.6.
Специфични правила за етикетиране на продукта, за който се отнася регистрираното наименование В допълнение към логото на наименованието, графичния символ на ЕС и информацията, изисквана от закона, както и в зависимост от вида на опаковката, върху етикета задължително трябва да фигурира, когато е приложимо, отпечатана ясно и четливо думата „fresca“.
Последната трябва да фигурира точно под наименованието ЗНП „Ricotta di Bufala Campana“ с шрифт, чийто размер е 50 % от размера на шрифта, използван за наименованието ЗНП „Ricotta di Bufala Campana“.
Забранено е добавянето на каквито и да било качествени показатели, които не са изрично указани, включително на прилагателните „fine“ [фин], „scelto“ [избор], „extra“ [допълнителен], „selezionato“ [избран], „superiore“ [превъзходен], „genuino“ [истински] или други, които възхваляват продукта.
Допуска се обаче използването на търговски наименования, при условие че те нямат хвалебствено съдържание или не са такива, че да въведат в заблуда потребителя.
Могат да се използват и други достоверни и проверими позовавания, които са разрешени съгласно действащото законодателство.
Думите „Ricotta di Bufala Campana DOP“ трябва да бъдат изписани на италиански език.
Логото за наименованието трябва да бъде издадено от контролния орган, съгласно указанията на Министерството на политиката в областта на земеделието, храните и горското стопанство.
Логото на продукта представлява навита на кръг трицветна лента, от която се показва профилът на глава на биволица.
Горното е оградено от думите „RICOTTA DI BUFALA CAMPANA“ с главни букви.
4.
Кратко определение на географския район Районът на производство на продукта със ЗНП „Ricotta di Bufala Campana“ включва част от административната територия на регионите Campania, Lazio, Puglia и Molise, както е описано по-долу.
В Campania той включва главно района, обхващащ реките Garigliano и Volturno и разположен между равнината по поречието на река Sele и района на Cilento (по крайбрежието и в долините).
В Lazio той е концентриран между долината на река Amaseno и близката равнина Pontina.
В Puglia той обхваща ивицата от равнини и хълмове в провинция Foggia, намиращ се в полите на възвишенията на морския нос Gargano.
В Molise е обхваната единствено община Venafro, която отскоро е под административното управление на регион Molise.
Тя винаги е била част от прочутата област „Terra di Lavoro“, която обхваща цялата днешна провинция Caserta.
В миналото е била прочут ловен район на Неаполитанското кралство по времето на Бурбоните.
5.
Връзка с географския район Орографските и почвено-климатичните характеристики на описаните накратко в точка 4 територии играят основна роля за широко разпространеното отглеждане на биволици в тези райони.
Благодарение на морфологичните си характеристики биволицата се справя особено добре с трудностите, произтичащи от околната среда, и може да се отглежда в райони, за които е характерен типичният микроклимат на Средиземноморието.
Почвените характеристики на равнинните райони, където почвата е с наносен произход и/или в миналото земите са били заблатени, както и тези